**นริศรา แก้วมะ** (ชื่อเล่น: ป๊อป; 11 เมษายน พ.ศ. 2539 – ) เป็นนักกีฬาวอลเลย์บอลยุวชนหญิงทีมชาติไทย ผู้ซึ่งทำหน้าที่ในตำแหน่งลิเบอโร ปัจจุบัน นริศราอยู่สังกัดสโมสรไอเดีย-ขอนแก่น วีซี

ประวัติ
-------

นริศรา แก้วมะ สำเร็จการศึกษาระดับชั้นมัธยมศึกษา สายศิลป์อังกฤษ–ฝรั่งเศส[]

เธอเริ่มมีความสนใจในกีฬาวอลเลย์บอลเมื่อครั้งยังเป็นนักเรียนชั้นประถมศึกษาปีที่ 4 กระทั่งอาจารย์เห็นเธอสนใจจึงชวนเธอมาฝึกและเก็บเกี่ยวประสบการณ์ ครั้นเมื่อถึงชั้นประถมศึกษาปีที่ 6 เธอได้เป็นตัวแทนของโรงเรียนเข้าแข่งขันในระดับจังหวัด โดยทางผู้ฝึกสอนจากโรงเรียนสกลราชวิทยานุกูลได้เห็นแวว จึงชวนเธอเข้าร่วมกับทีมของโรงเรียนและเข้าศึกษาต่อระดับชั้นมัธยมที่โรงเรียนแห่งนี้ จากนั้น นริศราได้เข้าร่วมแข่งขันมาโดยตลอด จนได้เป็นนักวอลเลย์บอลรุ่นยุวชนทีมชาติไทยในเวลาต่อมา

ผลงานในระดับนานาชาติ
--------------------

วันที่ 24 กันยายน พ.ศ. 2555 นริศรา แก้วมะ ทำหน้าที่เป็นลิเบอโรให้แก่ทีมเยาวชนทีมชาติไทยบี (ซึ่งเป็นชุดยุวชนทีมชาติไทย) ในการแข่งขันวอลเลย์บอลเยาวชนหญิงชิงแชมป์อาเซียน ที่จังหวัดนครปฐม โดยเป็นฝ่ายชนะเยาวชนทีมชาติเวียดนามที่ 3–0 เซต ด้วยคะแนน 25–19, 25–20 และ 25–17

เดือนตุลาคม พ.ศ. 2555 นริศราได้รับเลือกเป็นหนึ่งในผู้เล่นหลักในศึกวอลเลย์บอลยุวชนหญิงชิงแชมป์เอเชีย 2012 ที่เฉิงตู ประเทศจีน โดยมีดนัย ศรีวัชรเมธากุล เป็นหัวหน้าผู้ฝึกสอน ซึ่งในวันที่ 15 ตุลาคม ทีมของเธอเป็นฝ่ายชนะทีมฮ่องกงที่ 3–0 เซต ส่วนในวันที่ 16 ตุลาคม ทีมของเธอเป็นฝ่ายแพ้ทีมชาติจีนที่ 0-3 เซต ซึ่งทีมชาติไทยได้เข้าสู่รอบ 8 ทีมสุดท้ายและเป็นที่ 2 ของสายอี โดยเมื่อจบการแข่งขันรายการดังกล่าว ทีมชาติไทยได้อันดับ 5

เดือนพฤษภาคม พ.ศ. 2556 นริศราเป็นหนึ่งในนักกีฬาทีมยุวชนไทยเข้าแข่งขันรายการโคปายูนิค ที่ประเทศเปรู โดยมีอภิชาติ คงสวัสดิ์ เป็นหัวหน้าผู้ฝึกสอน ซึ่งในวันที่ 24 พฤษภาคม ทีมของเธอเป็นฝ่ายแพ้ทีมเจ้าภาพอย่างเปรูทั้ง 3 เซต ด้วยคะแนน 25–12, 25–20, 25–20 จากนั้น ในวันที่ 25 พฤษภาคม ทีมของเธอเป็นฝ่ายแพ้ต่อทีมสโลวีเนีย ที่ 1–3 เซต ด้วยคะแนน 15–25, 15–25, 21–25 อย่างไรก็ตาม ในวันที่ 27 พฤษภาคม นริศราได้ร่วมกับทีมยุวชนไทยเข้าชิงอันดับ 3 โดยเป็นฝ่ายชนะทีมชาติโดมินิกันที่ 3-2 เซต ด้วยคะแนน 25–17, 20–25, 25–19, 24–26 และ 15–10 ส่งผลให้ทีมชาติไทยได้อันดับ 3 ของรายการ รวมถึงเธอยังได้รับรางวัลลิเบอโรยอดเยี่ยมจากรายการนี้เช่นกัน และปีเดียวกันนี้ นริศราได้เข้าแข่งขันวอลเลย์บอลยุวชนหญิงอายุไม่เกิน 18 ปีชิงแชมป์โลก 2013 ที่จังหวัดนครราชสีมา โดยในวันที่ 31 กรกฎาคม ทีมของเธอได้เป็นฝ่ายชนะวอลเลย์บอลหญิงทีมชาติตูนิเซีย 3-0 เซต และนริศราได้ร่วมเต้นเพลง*แน่นอก* เพื่อขอบคุณกำลังใจจากกองเชียร์ ซึ่งการเต้นของเธอสามารถเรียกเสียงฮือฮา และสร้างความประทับใจต่อผู้ชมได้เป็นอย่างมาก

ต่อมาในปี พ.ศ. 2557 เธอได้ติดทีมชาติชุดนักเรียนไทย ในแข่งขันวอลเลย์บอลนักเรียนชิงแชมป์เอเชีย ครั้งที่ 4 ที่จังหวัดกาญจนบุรี โดยสวมเสื้อหมายเลข 1

ผลงานในระดับอาชีพ
-----------------

นริศรา แก้วมะ เคยเป็นนักกีฬาในสังกัดสโมสรวอลเลย์บอล อุดรธานี ตลอดจนเคยได้รับการทาบทามจากสโมสรเอสซีอี ทรานฟอร์มเมอร์ สมุทรปราการ ให้เข้าร่วมทีม และปัจจุบัน นริศราอยู่สังกัดควินท์ แอร์ฟอร์ซ

ชีวิตส่วนตัว
------------

นริศราเป็นนักกีฬาที่มีผลการเรียนอยู่ในระดับปานกลาง แต่เนื่องด้วยเธอได้มองไปที่อนาคต ด้วยความต้องการศึกษาต่อที่มหาวิทยาลัยดี ๆ เธอจึงพยายามหาจุดเด่นเพื่อสร้างโควตาสำหรับสอบเข้ามหาวิทยาลัยที่ต้องการ โดยในช่วงแรกที่เล่นวอลเลย์บอลให้แก่โรงเรียนสกลราชวิทยานุกูล เธอได้ทำหน้าที่ในตำแหน่งตัวตบจากแดนหลัง แต่เมื่อทางผู้ฝึกสอนเห็นความสามารถที่ชัดเจนของเธอ จึงได้เปลี่ยนให้เธอมาอยู่ในตำแหน่งตัวรับอิสระในเวลาต่อมา ทั้งนี้ นริศรามีความใฝ่ฝันที่จะเป็นตำรวจ และมีของชอบคือตุ๊กตาหมู ส่วนนักกีฬาต้นแบบของเธอคือวรรณา บัวแก้ว ผู้ซึ่งเคยสอนเทคนิคการเล่นวอลเลย์บอลให้แก่เธอ ส่วนสิ่งที่นริศรากลัวที่สุดคือเข็มฉีดยา[]

นริศรา แก้วมะ มีบิดาชื่อประเพียน และมีพี่สาวชื่อวิจิตรา

สโมสร
-----

* ไทย วอลเลย์บอล อุดรธานี (2011)
* ไทย ไอเดีย-ขอนแก่น วีซี (2013)
* ไทย ควินท์ แอร์ฟอร์ซ (2018–2019)
* ไทย ไดมอนด์ฟู้ด (2019–ปัจจุบัน)

เกียรติประวัติ
--------------

* พ.ศ. 2555 - เหรียญเงิน รางวัลรองชนะเลิศ ร่วมกับยุวชนหญิงทีมชาติไทย รายการวอลเลย์บอลเยาวชนหญิงชิงแชมป์อาเซียน ที่จังหวัดนครปฐม
* พ.ศ. 2556 - เหรียญทองแดง รางวัลเหรียญทองแดง ร่วมกับยุวชนหญิงทีมชาติไทย รายการโคปายูนิค ที่ประเทศเปรู

รางวัล
------

* พ.ศ. 2556 - รางวัลลิเบอโรยอดเยี่ยม รายการโคปายูนิค ที่ประเทศเปรู

อ้างอิง
-------

1. 1 2 3 4 5 6 7  พัชราภรณ์-นริศรา คว้ารางวัลยอดเยี่ยมจากเปรู
2. 1 2 3  น้องป๊อปดาวดวงน้อยแห่งวงการลูกยางไทย : SMMOnline.net[*ลิงก์เสีย*]
3. ↑  ไอเดียขอนแก่นเปิดตัวนักตบสาวสู้ศึกไทยแลนด์ลีก
4. ↑  RD pierde de Tailandia en batalla por tercer lugar – EL Sol de Santiago[*ลิงก์เสีย*] (สเปน)
5. ↑  "วอลเลย์บอลไทย: *ไอเดียขอนแก่น* เปิดตัวบริษัทยักษ์ใหญ่หนุน เซ็น *อภิชาติ* คุมทีมล่าแชมป์ไทยลีกสมัย 2". คลังข้อมูลเก่าเก็บจากแหล่งเดิมเมื่อ 2013-09-04. สืบค้นเมื่อ 2013-09-29.
6. ↑  เล็กแค่ชื่อไทยบีตบเวียดนามรุ่นพี่ไม่เลี้ยง 3-0 เซ็ต : SMMOnline.net[*ลิงก์เสีย*]
7. ↑  "ตบลูกยางจิ๋วบุกจีนลุยศึกชิงแชมป์อช". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2013-07-17.
8. 1 2  โค้ชด่วน ตั้งเป้าตบยุวชน ติดท๊อปโฟร์ ชิงแชมป์เอเชียที่จีน : SMMOnline.net[*ลิงก์เสีย*]
9. ↑  "ยุวชนสาวไทยสดอัดฮ่องกง 3-0 ตบเอเชีย". คลังข้อมูลเก่าเก็บจากแหล่งเดิมเมื่อ 2013-01-24. สืบค้นเมื่อ 2013-07-17.
10. ↑  "ยุวชนสาวไทยต้านไม่ไหวพ่ายจีน 0-3 ตบเอเชีย". คลังข้อมูลเก่าเก็บจากแหล่งเดิมเมื่อ 2013-01-23. สืบค้นเมื่อ 2013-07-17.
11. ↑  "วอลเลย์บอลไทย: *ใจ* จุดอ่อนที่ต้องใช้เวลา แก้ปมตบจิ๋วไทยลุยชิงแชมป์โลก". คลังข้อมูลเก่าเก็บจากแหล่งเดิมเมื่อ 2012-11-04. สืบค้นเมื่อ 2013-07-17.
12. ↑  ตบจิ๋วบินอุ่นเครื่อง 4 เส้าที่เปรู ทีมงานหวังเก็บประสบการณ์ : SMMOnline.net[*ลิงก์เสีย*]
13. ↑  วอลเลย์ยุวชนสาวไทยประเดิมพ่ายเปรูศึก "โคปา ยูนีก" : มติชนออนไลน์
14. ↑  ยช.หญิงไทยอัดศรีลังกา 3 เซตรวดลิ่วชิงที่ 5 ตบ 4 เส้า - สยามสปอร์ต[*ลิงก์เสีย*]
15. ↑  Tailandia medalla de bronce en Copa Unique[*ลิงก์เสีย*] (สเปน)
16. ↑  ตบจิ๋วคว้าอันดับ 3 พ่วง 2 รางวัลผู้เล่นยอดเยี่ยมศึกโคป้า ยูนีกที่เปรู[*ลิงก์เสีย*]
17. ↑  ตบยุวชนสาวไทยย้ำแค้นโดมินิกันซิวที่ 3 "โคป้า ยูนีก" - "ป๊อบ-เหมย" กอดคอคว้าผู้เล่นยอดเยี่ยม
18. ↑  ตบยุวชนสาวไทย แข่ง 4 เส้า ยูนิกคัพ ที่เปรู[*ลิงก์เสีย*]
19. ↑  "นักตบลูกยางยุวชนหญิงไทยสุดฮอตอัดตูนีเซีย 3-0 เข้ารอบเป็นอันดับ 2". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2014-05-12.
20. ↑  สมุทรปราการ เล็งเป้าน้องป๊อปดาวรุ่งทีมชาติ เข้าเสริมทัพเลก 2 - SMMOnline[*ลิงก์เสีย*]
21. ↑  Sub-18 Voleibol dominicano cae ante Tailandia y pierde el bronce en la Copa Unique เก็บถาวร 2013-11-08 ที่ เวย์แบ็กแมชชีน (สเปน)
22. ↑  หญิงเล็ก คว้าที่ 3 ป๊อป-เหมย รับตำแหน่งยอดเยี่ยม : SMMOnline.net[*ลิงก์เสีย*]

แหล่งข้อมูลอื่น
---------------

* PERU VENCE A TAILANDIA EN LA PRIMERA FECHA DE LA COPA UNIQUE[*ลิงก์เสีย*] (สเปน)
* K.Narissara - FIVB Men's World League 2013 (อังกฤษ)
* Narissara Kaewma FC ที่เฟซบุ๊ก
* นริศรา แก้วมะ ที่อินสตาแกรม
* นริศรา แก้วมะ ที่เฟซบุ๊ก